# Interaktiv nettside som tiltak til økt aktivitet og dynamikk i og mellom forskningsgruppene ved Akuttklinikken OUS

Undertegnede fremmer herved et forslag til vedtak for Forskningsutvalget ved Akuttklinikken. Forslaget lyder som følger:

Forskningsleder med stab utvikler en interaktiv nettside der informasjon legges ut og blir tilgjengelig for alle i Akuttklinikken. En web-ansvarlig ansatt i en fast stillingsprosent ved Forskningsavdelingen bidrar til utvikling og opprettholdelse av siden, samt gir støtte til forskningsgruppelederne i forbindelse med å opprettholde aktivitet på respektive sider. Hver forskningsgruppe får hver sin fane/side der de selv har ansvar for å formidle og utveksle nødvendig informasjon til forskningsgruppemedlemmene.

Dette kan bidra til bedre samarbeid på tvers av gruppene, samt økt motivasjon for å drive sin egen gruppe. Forskningsleder vil også lettere kunne følge med på forskningsaktiviteten i klinikken.

Oslo 24.april 2019

Med vennlig hilsen

Hilde Wøien

Forskningsgruppeleder

Forskningsgruppen for klinisk intensivmedisin